তুলায় টোনার লাগিয়ে ত্বক টোন করে নিতে পারেন। তবে এ সময় সবচেয়ে বেশি জরুরি ফেসিয়াল করা। মাঝে মধ্যে পার্লারে গিয়ে ত্বকের ধরন অনুযায়ী ফেসিয়াল করে নিতে পারেন। এতে ত্বকের উজ্জ্বলতা ফিরে আসবে। চাইলে বাসায় বসেও প্যাক বানিয়ে নিতে পারেন। আপনি কয়েক ধরনের প্যাক তৈরি করতে পারেন। টক দই, মুলতানি মাটি, লেবুর খোসা একসঙ্গে মিশিয়ে প্যাক তৈরি করতে পারেন। আবার শসার সঙ্গে টক দই ও মধু মিশিয়ে পেস্ট করে মুখে লাগিয়ে ১৫ মিনিট রাখুন। তারপর ঠাণ্ডা পানিতে ধুয়ে ফেলুন। তবে অনেকের ত্বকে মধু সহ্য হয় না। তারা সব ধরনের প্যাকে মধু এড়িয়ে চলুন। কমলা, আপেল ও আলু তৈলাক্ত ত্বকের জন্য উপকারী। এসব প্যাক তৈরিতে ব্যবহার করতে পারেন।